# Campionat de Catalunya de bàsquet femení

El Campionat de Catalunya de basquetbol femení va ser la màxima competició catalana de bàsquet, organitzada per la Federació Catalana de Bàsquet, iniciada als anys 30.

## Història

Entre 1930 i 1935 es disputaren diverses competicions que no foren homologades com a oficials. L'any 1930 es disputà la Copa Exposició, amb motiu de l'Exposició Internacional de 1929. Quatre anys més tard, el diari L'Opinió organitzà un torneig que va rebre el nom de II Campionat de Catalunya. Posteriorment no fou considerat oficial en no ser organitzat per la Federació, tot i que l'organitzador fou una entitat externa als clubs. També es disputaren torneigs inter-clubs, com l'organitzat pel Club Femení i d'Esports l'any 1934, amb motiu del sisè aniversari de l'entitat. La primera edició oficial fou el 1936.
A partir del 1941 el campionat es reprèn, amb la participació de clubs com el Club Esportiu Laietà, FCB Barcelona, RCD Espanyol, UGE Badalona, Sants o Mediterrani, entre d'altres. Cinc anys més tard el campionat s'aturà perquè les jugadores, a instàncies de la Secció Femenina, foren obligades a fer el Servicio Social per legalitzar les fitxes federatives. Al marge de les competicions federatives, durant el franquisme es disputaren les competicions per a productors (campionats d'empreses) en el sí de l'obra sindical d'Educación y Descanso, on destacaren clubs com la Sección Femenina, el Grup Cottet, Grup Hispano-Olivetti o Grupo Deportivo García Vives. Aquest darrer fou campió d'Espanya l'any 1950.
La competició federativa es va reprendre l'any 1951 amb la disputa d'un campionat en el que participaren nou equips. Aquest campionat s'havia de disputar a dues voltes, però finalment fou reduït a una única volta i una fase final amb semifinals i final. El campió fou el García Vives, que posteriorment participà en Campionat d'Espanya, on fou subcampió. A partir d'aquest any el campionat federatiu es disputà ininterrompudament, fins als anys seixanta, en què amb l'aparició de la Lliga espanyola el campionat passà a ser un campionat per a clubs de segon nivell.

## Historial

Font:
* En negreta = Equip guanyador En cursiva = Campionat no oficial (1) = Nombre de campionats
* Temporada amb equips catalans en categoria superior
| Competició | Temp. | Campió | Resultat | Subcampió |
| Copa Exposició | 1930 | Club Femení B | 9-9 / 14-10 | Club Femení A |
| Torneig L'Opinió | 1934 | Club Femení A | lligueta | FC Barcelona |
| I (detalls) | 1936 | Laietà SC (1) | lligueta | FC Barcelona |
| no es disputà entre 1937 i 1940 per l'esclat de la Guerra Civil Espanyola ||||||
| II | 1941 | CE Laietà (2) | 29-26 | UGE Badalona |
| III (detalls) | 1942 | FC Barcelona (1) | lligueta | RCD Espanyol |
| IV (detalls) | 1943 | RCD Espanyol (1) | lligueta | CE Laietà |
| V | 1944 | FC Barcelona (2) | lligueta | RCD Espanyol |
| VI (detalls) | 1945 | RCD Espanyol (2) | 17-13 | Sección Femenina |
| no es disputà entre 1946 i 1950 per l'obligació de les esportistes a fer el Servicio Social ||||||
| VII | 1951 | GD García Vives (1) | 23-18 | GR La Seda-Prat |
| VIII | 1952 | CE Hispano Francès (1) | lligueta | |
| IX | 1953 | CE Hispano Francès (2) | lligueta | |
| X | 1954 | CE Hispano Francès (3) | lligueta | |
| XI | 1955 | Picadero JC (1) | lligueta | INSO |
| XII | 1956 | Picadero JC (2) | 41-30 | Pedagogium San Fernando |
| XIII | 1957 | Picadero JC (3) | ? | |
| XIV | 1958 | Picadero JC (4) | ? | Joventut Badalona |
| XV | 1959 | Picadero JC (5) | lligueta | CIC Argentona |
| XVI (detalls) | 1960 | CIC Argentona (1) | lligueta | Picadero JC |
| XVII (detalls) | 1960-61 | CIC Argentona (2) | lligueta | CE Cottet |
| XVIII (detalls) | 1961-62 | CD INDO (1) | lligueta | Picadero JC |
| XIX | 1963 | CD INDO (2) | lligueta | CIC Argentona |
| XX | 1964 | Joventut Badalona (1) | lligueta | Molfort's CIC Argentona |
| XXI | 1965 | Molf. CIC Argentona (3) | lligueta | |
| XXII | 1966 | Club Banesto (1) | lligueta | |
| XXIII | 1967 | CE Hispano Francès (4) | lligueta | |

## Palmarès

| Equip | Campió | Subcampió | Anys campió | Anys subcampió |
| Picadero Jockey Club | 5 | 2 | 1955, 1956, 1957, 1958, 1959 | 1960, 1962 |
| Club Esportiu Hispano Francès | 4 | — | 1952, 1953, 1954, 1967 | — |
| Col·legi Immaculada Concepció Argentona | 3 | 3 | 1960, 1961, 1965 | 1959, 1963, 1964 |
| Reial Club Deportiu Espanyol | 2 | 2 | 1943, 1945 | 1942, 1944 |
| Club Esportiu Cottet (INDO) | 2 | 1 | 1962, 1963 | 1961 |
| Club Esportiu Laietà | 2 | 1 | 1936, 1941 | 1943 |
| Futbol Club Barcelona | 2 | 1 | 1942, 1944 | 1936 |
| Club Joventut Badalona | 1 | 1 | 1964 | 1958 |
| Grupo Deportivo García Vives | 1 | — | 1951 | — |
| Club Banesto | 1 | — | 1966 | — |
| Unió Gimnàstica i Esportiva de Badalona | — | 1 | — | 1941 |
| Secció Femenina | — | 1 | — | 1945 |
| GR La Seda-Prat | — | 1 | — | 1951 |
| INSO (Instituto Social) | — | 1 | — | 1955 |
| Pedagogium San Fernando | — | 1 | — | 1956 |

## Vegeu també

* Història del basquetbol a Catalunya
* Història del basquetbol femení a Catalunya

## Notes

* ↑ Organitzat pel diari L'Opinió, adoptà la denominació de II Campionat de Catalunya.
* ↑ En disputà en dos grups, on els dos campions jugaren la final pel títol.
* ↑ El CD Hispano Francès es proclamà campió de la competició, però en ser considerat un club estranger per les autoritats no fou proclamat campió de Catalunya. RCD Espanyol i Sección Femenina acabaren empatats en la segona i tercera posició i van disputar un partit de desempat per determinar el campió de Catalunya.
* ↑ Competí amb la denominació Educación y Descanso.
* ↑ Instituto Social de la Mujer de les monges salesianes.
* ↑ Aquest any, el Campionat de Catalunya el disputen 14 equips, però Picadero i Indo també el disputaren amb caràcter amistós, doncs de forma paral·lela també juguen la I lliga espanyola. Els clubs participants foren, grup primer (amb els millors equips): Picadero, Indo, Deportivo ALCE, Joventut, Molfort's CIC i Hispano Francès; grup segon; Club Medina, Club Banesto, Santa Coloma, Secció Femenina Manresa, Mollet, Sant Cugat, Frumtost, Liceo Francès, Club Nestlé i Blanco y Negro.
* ↑ El Club Banesto fou el campió del grup B (MD 28/6/1964), però aquesta categoria sembla una segona divisió catalana. El representant català a la fase final de la segona divisió espanyola fou el campió del grup A, el Joventut, mentre que el campionat del grup B encara no havia finalitzat.
* ↑ Aquest any Picadero, Indo i Joventut disputen la II lliga espanyola i no prenen part en el campionat català. Els clubs participants foren, grup primer: CIC, BIM, Granollers, Hispano Francès, Blanco i Negro i Santa Coloma; grup segon; Club Medina, Club Banesto, Poble Nou, Frumtost, Alceff i SF Manresa.
* ↑ El CD Indo es retirà de la competició i els tres equips catalans restants de la lliga espanyola, Picadero, Joventut i Mataró (ex CIC Argentona), no competeixen al campionat català. Els clubs participants foren, grup A: Dep. Alce, BIM, SF Manresa, Blanco y Negro, Poble Nou i Club Medina; grup B: SF Olesa, Club Banesto, Frumtost, Escoles Betània, Hispano Francès i Roser.
* ↑ Els tres equips catalans de la lliga espanyola, Picadero, Joventut i Mataró, no competeixen al campionat català.

## Referències

* 1 2 «En la final del Torneo Femenino, Copa Exposición, los equipos A y B del Club Femení empataron a nueve puntos» (en castellà). El Mundo Deportivo, 14-07-1930, p. 8.
* ↑ La Veu de Catalunya : diari catalá d'avisos, noticias y anuncis: Any 44, Núm. 11952 (5 octubre 1934) Ed. Matí
* ↑ Gomà, Josep. «Els primers èxits del bàsquet femení català». Fosbury, 15-09-2015. [Consulta: 28 juny 2019].
* ↑ «El campeonato femenino de Basket-Ball». Hoja Oficial del Lunes, 11-05-1936, p. 6 [Consulta: 9 desembre 2022].
* ↑ «basquetbol». Enciclopèdia de l'esport català. Barcelona: Grup Enciclopèdia Catalana.
* ↑ «Baloncesto». La Prensa: Any V Número 1384, 06-11-1945, p. 5 [Consulta: 2 agost 2023].
* ↑ «El equipo femenino del García Vives campeón de España». La Prensa: Any X Número 2884, 02-09-1950, p. 5 [Consulta: 2 agost 2023].
* 1 2 «Educación y Descanso campeón regional femenino». Mundo Deportivo, 19-05-1951, p. 3 [Consulta: 2 agost 2023].
* ↑ Lluís Puyalto Cebolla i Vicenç Navarro Vidal. El bàsquet a Catalunya, Des dels orígens fins a l'any 1938. Fundació del bàsquet català, 2000. ISBN 8488297068
* ↑ «El viernes en Montjuich se jugó la final del torneo femenino» (en castellà). El Mundo Deportivo, 27-07-1930, p. 4.
* ↑ El Diluvio: Any 78, no. 54 (4 març 1934)
* ↑ La Humanitat: Any 4, núm. 725 (9 març 1934)
* ↑ Basket-Ball La Veu de Catalunya: Any 44, Núm. 11826 (11 maig 1934) Ed. Matí
* ↑ «El Laietà, campeón femenino de baslet». Hoja Oficial del Lunes, 22-06-1936 [Consulta: 12 desembre 2022].
* ↑ «Historial del Baloncesto en Cataluña». La Prensa (Barcelona) Any III Número 588, 16-04-1943 [Consulta: 12 desembre 2022].
* ↑ «El campeonato de Cataluña 1940-41» (en castellà). El Mundo Deportivo, 15-03-1941.
* ↑ «Historial del Baloncesto en Cataluña» (en castellà). La Prensa (Barcelona) Any III Número 611, 14-05-1943.
* ↑ «Historial del Baloncesto en Cataluña» (en castellà). La Prensa Any III Número 623, 28-05-1943.
* ↑ «Classificació final» (en castellà). Solidaridad Nacional, 01-12-1942.
* ↑ «Baloncesto» (en castellà). La Prensa (Barcelona) Any IV Número 840, 07-02-1944.
* ↑ «Como pudo el equipo femenino del Barcelona...» (en castellà). La Prensa (Barcelona) Any IV Número 842, 09-02-1944.
* ↑ «EL R.C.D. ESPAÑOL Campeón de Cataluña de Baloncesto femenino». Solidaridad Nacional, 17-04-1945. [Consulta: 5 desembre 2022].
* ↑ «¿Baloncesto español o juego portorriqueño?». Mundo Deportivo, 20-04-1952, p. 1 [Consulta: 2 agost 2023].
* ↑ «El Picadero». El Mundo Deportivo, 15-06-1955. [Consulta: 29 gener 2023].
* ↑ «El Picadero Jockey Club ...». El Mundo Deportivo, 26-06-1956. [Consulta: 29 gener 2023].
* ↑ «Baloncesto». El Noticiero Universal Any 70, No. 22394, 30-04-1958. [Consulta: 29 gener 2023].
* ↑ Hernandez, Maria Ángeles. «Baloncesto». El Mundo Deportivo, 08-05-1959. [Consulta: 29 juny 2022].
* ↑ Hernandez, Mari-Carmen. «El Campeonato de Cataluña Femenino» (en castellà). El Mundo Deportivo, 12-05-1960. [Consulta: 29 juny 2019].
* ↑ Hernandez, Mari Carmen. «Hoy reparto de premios del Campeonato regional femenino». El Mundo Deportivo, 01-07-1961. [Consulta: 29 juny 2019].
* ↑ «Record de participación en el Campeonato de Cataluña». El Mundo Deportivo, 01-02-1962. [Consulta: 28 juny 2019].
* ↑ Hernandez, Mari-Carmen. «Indo, campeón catalan femenino». El Mundo Deportivo, 25-04-1963. [Consulta: 29 juny 2019].
* ↑ Hernandez, Mari Carmen. «Campeonato Provincial Femenino». El Mundo Deportivo, 11-04-1964. [Consulta: 29 juny 2023].
* ↑ Hernandez, Mari-Carmen. «Campeonato Femenino». El Mundo Deportivo, 17-04-1964. [Consulta: 29 juny 2019].
* ↑ Hernandez, Mari Carmen. «Campeonato Provincial Femenino». El Mundo Deportivo, 31-01-1965. [Consulta: 29 juny 2023].
* ↑ Hernandez, Mari Carmen. «Campeonato de Cataluña Femenino». El Mundo Deportivo, 09-11-1966. [Consulta: 29 juny 2023].

## Enllaços externs

* Web de la Federació Catalana de Basquetbol Arxivat 2007-10-04 a Wayback Machine.